· NACRT

Temeljem članka 20. stavka 5. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19 i 57/22) i članka __.  Statuta Grada Opuzena (Službeni glasnik Grada Opuzena br._____) Gradsko vijeće Grada Opuzena na ___. sjednici, održanoj dana _______ 2023. godine donosi

O D L U K U
o načinu ostvarivanja prednosti pri upisu djece u Dječji vrtić Opuzen 

Članak 1.

	Ovom Odlukom utvrđuje se način ostvarivanja prednosti pri upisu djece u Dječji vrtić Opuzen (u daljnjem tekstu: Vrtić) čiji je osnivač Grad Opuzen. 
           
Članak 2.

U Vrtić se mogu upisati djeca od navršenih godinu dana do polaska u osnovnu školu.

Članak 3. 

	Pravo na upis u programe Vrtića ima dijete koje zajedno s roditeljima ima prebivalište ili boravište na području Grada Opuzena.
Ukoliko ima slobodnih mjesta u programe Vrtića mogu se upisati i djeca s prebivalištem iz drugih lokalnih uprava.
Članak 4.

Prednost pri upisu u Vrtić za iduću pedagošku godinu imaju djeca koja do 1. travnja tekuće godine navrše četiri godine života, koja trenutno pohađaju vrtić i čiji su roditelji / skrbnici obnovili upis u redovnom upisnom roku za sljedeću pedagošku godinu te djeca u godini prije polaska u osnovnu školu.

Nakon upisa djece iz stavka 1. ovog članka, upis djece ostvaruje se redoslijedom prema sljedećim prednostima:

1. Djeca roditelja invalida Domovinskog rata
2. Djeca iz obitelji s troje ili više malodobne djece   
3. Djeca oba zaposlena roditelja
4. Djeca s teškoćama u razvoju i kroničnim bolestima
5. Djeca samohranih roditelja
6. Djeca iz jednoroditeljskih obitelji
7. Djeca osoba s invaliditetom upisanih u Registar osoba s invaliditetom 
8. Djeca iz udomiteljskih obitelji
9. Djeca koja imaju prebivalište ili boravište na području dječjeg vrtića (podcentra)
10. Djeca roditelja koji primaju doplatak za djecu ili djeca roditelja korisnika zajamčene minimalne naknade.

            


Članak 5.

           Redoslijed prednosti iz prethodnog članka razrađuje se metodom bodovanja, a prvenstvo pri upisu u okviru utvrđenog broja slobodnih mjesta ostvaruje dijete s većim zbrojem bodova na listi prvenstva.
         Ako više djece ostvari jednak zbroj bodova za upis u isti program i istu odgojnu skupinu, prednost pri upisu ostvaruje dijete starije kronološke dobi i koje je prethodno pohađalo vrtić/jaslice, ali je zbog zdravstvenog stanja ispisano iz Vrtića.



                                                                   Članak 6.

Na prijedlog Centra za socijalnu skrb Povjerenstvo za upis može donijeti odluku o upisu djeteta bez prethodno provedenog postupka upisa ukoliko se radi o prijekoj zdravstvenoj i socijalnoj potrebi djeteta ili obitelji u kojoj dijete živi te ako u Dječjem vrtiću  postoji slobodno mjesto koje odgovara dobi djeteta.


Članak 7.

Postupak upisa djece u Vrtić, mjerila upisa i druga pitanja u svezi s upisom djece u Vrtić uključujući i razradu bodovanja iz članka 5. ove Odluke uredit će se aktom koji će donijeti Upravno vijeće Vrtića u roku od 30 dana od stupanja na snagu ove Odluke. 
	

Članak 8.

 	Ova Odluka stupa na snagu prvog dana nakon dana objave u Službenom glasniku Grada Opuzena.


KLASA: 
URBROJ: 
Opuzen, ___________ 2023.

									PREDSJEDNIK GRADSKOG VIJEĆA













O b r a z l o ž e n j e

Pravni temelj
Članak 20. stavak 5. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19 i 57/22) koji kaže da način ostvarivanja prednosti iz stavka 4. istog članka pri upisu djece u dječji vrtić utvrđuje Osnivač dječjeg vrtića svojim aktom.
Članak . Statuta Grada Opuzena (Službeni glasnik Grada Opuzena br._________) kojim su određene ovlasti Gradskoga vijeća Grada Opuzena da donosi opće i druge akte kojima uređuje pitanja iz samoupravnog djelokruga Grada Opuzena. 

Razlozi upućivanja prijedloga i ocjena stanja 
[bookmark: _Hlk116038180]Dana 28. svibnja 2022. stupio je na snagu Zakon o izmjenama i dopunama Zakona o predškolskom odgoju i obrazovanju (Narodne novine br. 57/22). 
Nakon spomenutih izmjena zakona Grad Opuzen kao Osnivač Dječjeg vrtića Opuzen  (dalje u tekstu: Vrtić) utvrđuje način ostvarivanja prednosti pri upisu djece u Vrtić svojim aktom sukladno članku 20. st. 5. Zakona o predškolskom odgoju i obrazovanju. 
Člankom 20. stavkom 3. Zakona o izmjenama i dopunama Zakona o predškolskom odgoju i obrazovanju (Narodne novine br. 57/22) određeno je da prednost pri upisu u dječji vrtić kojem je osnivač jedinica lokalne ili područne (regionalne) samouprave za iduću pedagošku godinu imaju djeca koja do 1. travnja tekuće godine navrše četiri godine života.
Također je stavkom 4. istog Zakona određeno da ako dječji vrtić kojem je osnivač jedinica lokalne ili područne (regionalne) samouprave ne može upisati svu prijavljenu djecu nakon upisa djece iz stavka 3. istog članka djeca se upisuju na način da prednost pri upisu imaju djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjeg vrtića te djeca roditelja koji primaju doplatak za djecu ili roditelja korisnika zajamčene minimalne naknade.
Predloženom Odlukom utvrđuje se redoslijed prvenstva za zakonom propisane slučajeve prednosti pri upisu dok se bodovna razrada istih prepušta Upravnom vijeću Vrtića koje je dužno donijeti novi Pravilnik o upisima i mjerilima upisa djece u Dječji vrtić Opuzen u roku od 30 dana od stupanja na snagu ove Odluke. 
Novi Pravilnik o upisima i mjerilima upisa djece u Dječji vrtić Opuzen mora biti usklađen s ovom Odlukom Gradskog vijeća. 

Procjena potrebnih sredstava
Za provedbu ove Odluke nisu potrebna dodatna financijska sredstva.

